kardosdrur/scandi-wiki huggingface dataset:
Frederik Vilhelm den Store af Brandenburg-Preussen

Frederik Vilhelm den Store af Brandenburg-Preussen ("den store kurfyste"), født 16. februar 1620, død 29. april 1688, kurfyrste af Brandenburg (i personalunion med Preussen). Søn af Georg Vilhelm af Brandenburg-Preussen. Gift med Louise Henriette af Nederlandene. Far til Frederik 1. af Preussen.

Frederik Vilhelms lange regering gjorde for alvor Brandenburg til en tysk stormagt og hermed til det preussiske kongedømmes forløber. Han var en hensynsløs og opportunistisk magtpolitiker som uafbrudt arbejdede på at udvide sit land. I 1648 vandt han ved den Westfalske Fred Bag-pommern og nogle bispedømmer, deriblandt Magdeburg. 1655 deltog han i det svenske overfald på Polen og gjorde sig i årene 1657-60 fri af polsk lensoverhøjhed, senere vendte han sig mod Sverige og hjalp Danmark under Karl Gustav-krigene. Under krigene mod Ludvig 14. støttede han først Nederlandene, men svigtede senere alliancen. Han stod i spidsen for de brandenburgske tropper i slaget ved Fehrbellin 28. juni 1675, hvor han vandt stor respekt ved sejren over den svenske general Gustav Wrangel. I 1680'erne førte han en næsten underdanig politik over for Ludvig 14., men slog kort før sin død atter ind på en antifransk kurs. 
 
Indadtil kuede han stænder og adel og skaffede sig stor magt.

Personer fra Brandenburg
Walhalla
Huset Hohenzollern
Kurfyrster af Brandenburg
Hertuger af Preussen
Grauballe

Grauballe er en by i Midtjylland med , beliggende i Svostrup Sogn. Byen ligger i Region Midtjylland og hører til Silkeborg Kommune.

Oldtidsmennesket Grauballemanden, som levede i jernalderen, blev fundet i en mose nær Grauballe.
Grauballegård er en hovedgård.
Tidligere lå Grauballe i Hids Herred.

Grauballe Bryghus blev grundlagt i 2002.

Eksterne henvisninger 
 Om Grauballe
 www.grauballeby.dk

Kilder 

Byer i Silkeborg Kommune
Martin Laursen

Martin Laursen  (født den 26. juli 1977) er en tidligere professionel dansk fodboldspiller.

Han indstillede sin aktive karriere den 15. maj 2009 efter adskillige problemer med sine knæ.

Karriere

Ungdom 
Han voksede op i byen Fårvang i Østjylland, hvor han tidligt tilsluttede sig den lokale fodbold klub Horn-Fårvang Idrætsforening, men flyttede som førsteårsyngling til Silkeborg IF, hvor han startede på Fodbold College. Han fik også kontrakt i klubben og det blev desuden til kampe på ungdomslandsholdet.

Verona 
I 1998 flyttede han til klubben Hellas Verona FC i Italien.

AC Milan 
I 2001 skiftede han klub til AC Milan, hvor han var med til at vinde Champions League, European Supercup, Coppa Italia i 2003 og Scudetto i 2004.

Aston Villa 
Han havde dog svært ved at slå sig fast på AC Milan-holdet, og det endte med at han flyttede til Aston Villa i England i 2004. Han havde svært ved at tilspille sig en fast plads i klubben i det første år, da han var hårdt plaget af skader i sæsonen 2004/2005. I sæsonen 2007/2008 fik han derimod stor succes, hvor han spillede alle 38 kampe og scorede 6 mål. Han blev desuden udtaget til årets hold i Premier League af den britiske fodboldhjemmeside, skysports.com.

Landshold 
29. marts 2000 fik han debut på det danske landshold i en kamp mod Portugal.

Den 29. januar 2009 medddelte han, at han stoppede på det danske fodboldlandshold for at koncentrere sig om klubholdet. Som begrundelse gav han, at hans knæ ikke kan holde til begge dele længere. Han opnåede i alt 53 landskampe og scorede to mål.

Trænerkarriere 
Lauersen startede sin trænerkarriere op i 2. divisionsklubben Søllerød-Vedbæk i 2011, hvor han frem til sommeren 2012 var cheftræner sammen med Claus Larsen. Han stoppede i BSV, da han ville prøve sine evner som træner af på et højere niveau. og senere som  forsvars og assistenttræner i Silkeborg IF.

Titler 
AC Milan:
 UEFA Champions League i 2002-03
 European Supercup i 2003.
 Coppa Italia (Italiensk Cup) i 2003.
 Serie A (Italienske mesterskab) i 2003-04.
 Aston Villa:

Martin Laursen blev kåret som årets danske fodboldspiller i år 2008.

Referencer

Eksterne henvisninger 

 
 

Fodboldspillere fra Danmark
Fodboldspillere fra Silkeborg IF
Fodboldspillere fra Aston Villa F.C.
Fodboldlandsholdsspillere fra Danmark
Personer fra Jylland
Fodboldspillere fra AC Milan
Fodboldspillere fra Hellas Verona FC
Årets Fodboldspiller i Danmark
Deltagere ved det europæiske mesterskab i fodbold 2000
Deltagere ved verdensmesterskabet i fodbold 2002
Deltagere ved det europæiske mesterskab i fodbold 2004
Interlaken

Interlaken er en by i kantonen Bern i Schweiz. Byen er velkendt blandt turister.

Den ligger i det centrale Schweiz midt i Alperne. Floden Aare løber gennem byen. Byen har fået sit navn efter dens geografiske placering, mellem søerne (latin: inter lacus). Interlaken ligger mellem søerne Brienzersee mod øst og Thunersee mod vest. 

Interlaken ligger 570 meter over havets overflade. Byen havde tidligere stor betydning med et fungerende kloster efter augustinerreglen. Klosteret blev bygget i 1130 og eksisterede indtil 1528. Det blev senere populært som en seværdighed for turister. 

Trods det lille indbyggertal () har byen to jernbanestationer, Interlaken Ost og West. Fra Ostbahnhof afgår bl.a. toget ind i Lauterbrunnental og videre til Jungfraujoch med Europas højest beliggende banegård i en højde af 3.354 m.o.h.

Fra Interlaken er der herudover forbindelse med kabelbanen Harderbahn op til udsigtspunktet Harder Kulm, der ligger nord for byen.

Referencer

Eksterne henvisninger 

Byer i Schweiz
Kanton Bern
Massemedie

Massemedier er en fællesbetegnelse for aviser, radio, fjernsyn, film og lignende, som formidler nyheder, oplysning og underholdning til større grupper af mennesker. Ordet massemedie bruges som regel kun om nyhedsmedier med et relativ stort publikum. Termen nyhedsmedie benyttes derimod også til andre former af medier som nicheproduktioner med et mindre (lokalt eller interessebåret) publikum.

Se også 
 Danske aviser
 Danske tv-stationer

Eksterne henvisninger 
 Alle medier – dansk medie-oversigt. MediaVejviseren er det største danske indeks over medier og medievirksomheder i Danmark og udlandet.
 DR's tema om medier (med adgang til klip fra arkivet)

Journalistik
Vilhelmine af Danmark

Vilhelmine Marie, født prinsesse af Danmark og Norge, senere titulær hertuginde af Glücksborg, (18. januar 1808 – 30. maj 1891) var datter af Frederik 6. og Dronning Marie Sophie Frederikke. 

Hun blev viet til prins Frederik (7.) den 1. november 1828 i
Christiansborg Slotskirke af konfessionarius (senere biskop) J.P. Mynster. Vilhelmines ægteskab med prins Frederik forenede kongehusets to linjer, der siden Prins Christian Frederiks optræden i Norge 1814 havde stået i et køligt forhold til hinanden. Folkets hyldest ved vielsen var stor, og parret blev hilst med stor begejstring af folket. Denne begejstring og hyldest viste sig på mange måder, gennem taler, digte, illuminationer og offentlige festligheder. 

 Laurids Engelstoft skrev en latinsk "carmen"
 Finn Magnusen digtede et islandsk "drapa"
 J.L. Heibergs festskuespil Elverhøj blev skrevet til lejligheden og opførtes med en prolog af C.J. Boye på Det Kongelige Teater
Ægteskabet viste sig snart at være ulykkeligt. Det skyldtes ikke mindst Frederiks udsvævende liv med utroskab og druk. Parret blev separeret i april 1834 og tre år senere – 4. september 1837 – fuldbyrdedes skilsmissen.

I 1838 blev Vilhelmine gift med sin fem år yngre fætter, den titulære hertug Carl af Glücksborg. Han var ældre bror til den senere Christian 9. Vielsen forrettedes af slotspræst J.H. Paulli. Carl deltog imidlertid som brigadechef i 1848 på slesvig-holstenernes side i krigen mod Danmark 1848-1851. Det betød, at Vilhelmines forhold til den danske kongefamilie for en tid blev afbrudt. Hertugen trådte i sommeren 1848 tilbage fra militærtjenesten, og ægteparret opholdt sig i Dresden til 1852. Det år kom det til en forsoning, hvorefter hun på ny fik et nært forhold til sin københavnske familie. Vilhelmine tog nu med sin ægtefælle ophold på slottet i Kiel og på Louisenlund i
Slesvig.

Efter at hertugens broder havde besteget Danmarks trone som kong Christian 9., og efter at hertugdømmerne var gået
tabt 1864, blev hertugparret boende på Louisenlund. 1870 tog de ophold på slottet Glücksborg, som Preussen efter mange vanskeligheder endelig afgav til det hertugelige hus. 24. oktober 1878 døde hendes mand og hertuginden blev enke. Vilhelmine døde 30. maj 1891 på Glücksborg og bisattes i det fyrstelige mausoleum på byens kirkegård.

Begge Vilhelmines ægteskaber var barnløse.

Livshistorie 

 1808 født på slot i Kiel 18. januar
 1824 konfirmeret i Frederiksberg Slotskirke af konfessionarius M.F. Liebenberg 16. maj
 1826 forlovet med den jævnaldrende prins Frederik 28. maj 
 1828 viet til prins Frederik 1. november 
 1834 det barnløse ægteskab hæves i april
 1837 fuldbyrdelse af skilsmisse 4. september
 1838 viet til hertug Carl af Glücksborg 19. maj
 1870 flyttede til slottet Glücksborg
 1891 døde på Glücksborg 30. maj

Kilder

Eksterne henvisninger 

Huset Oldenburg
Prinsesser fra Danmark
Danskere i 1800-tallet
Personer fra Kiel
Hertuginder af Glücksborg
Johan Frederik Bardenfleth (1772-1833)

Johan Frederik Bardenfleth til Harridslevgård (født 19. august 1772 i Holbæk, død 3. februar 1833) var en dansk søofficer, guvernør og hofchef. 

Bardenfleth var søn af Johan Frederik Bardenfleth til Harridslevgaard (født 7. oktober 1740, død 27. januar 1811) og Sophie Magdalene de Løvenørn (født 25. august 1741, død 2. september 1786). Han blev viet 16. april 1799 i Vejle til Augusta Wilhelmine Hellfried (født 16. november 1775, død 23. december 1861) datter af generalpostdirektør C.F. von Hellfried.

Børn 
 Reinholdine Fredericke Wilhelmine Bardenfleth (født 1800) 
 Sophie Dorothea Bardenfleth (født 1801, død 1801) 
 Sophie Dorothea Bardenfleth (født 1803, død 1826) 
 Johan Frederik Bardenfleth (født 1805, død 1850) 
 Carl Emil Bardenfleth (født 9. maj 1808, død 3. september 1857) Gehejme-Statsminister
 Marie Sophie Frederikke Bardenfleth (født 17. marts 1810, død 3. oktober 1887)

Karriere 
Johan Bardenfleth kom som ganske ung ind i søværnet som kadet i 1781. Han blev sekondløjtnant i 1789 og premierløjtnant i 1796. Som sådan kom han på togt i Middelhavet med briggen Sarpen (kapt. C.C. Holck, 1758–1816). Han blev i maj 1797 udnævnt til lærer ved Søkadetakademiet, hvorfor han ved Malta forlod Sarpen og med fregatten Thetis returnerede til København. Bardenfleth kom derfor ikke til at deltage i det berømmelige slag ved Tripoli den 16. maj 1797. 

I 1806 blev han udnævnt til kaptajnløjtnant,  kammerjunker og guvernør hos arveprins Ferdinand, og i 1810 avancerede han til kaptajn og hofchef hos arveprins Ferdinand samt kammerherre.

Han var generalguvernør over de dansk-vestindiske øer på St. Croix (1822-1827), og han sluttede sin karriere som kontreadmiral fra 1826.

Ordner 
 1828 Ceremonimester ved ordenskapitlet
 1831 Skatmester ved ordenskapitlet
 1808 Ridder af Dannebrog
 1812 Dannebrogmændenes Hæderstegn 
 1817 Kommandør af Dannebrog
 1826 Storkors af Dannebrog

Udgivelser 
 En militair Beskrivelse om Slaget paa Kjøbenhavns Red (1801)
 Om Orkaner (1831)

Litteratur 
 Malta 1796–1797: Thorvaldsen's Visit / based on the unpublished diary of Peder Pavels, Malta & Copenhagen, 1996. Se dagbogen for 6. april – 14. maj 1797, samt udgavens register.

Admiraler fra Danmark
Johan Frederik 3
Danskere i 1700-tallet
Danskere i 1800-tallet
Godsejere fra Danmark
Ceremonimestre fra Danmark
Storkors af Dannebrog
Ordensskatmestre fra Danmark
Personer i Englandskrigene fra Danmark-Norge
Dansk Vestindiens guvernører
Hofchefer fra Danmark
Personer i Dansk Biografisk Leksikon
Kammerherrer fra Danmark
Godstransport

Godstransport er generelt at flytte gods fra punkt A til punkt B, modsat rejser der betyder at flytte personer fra punkt A til punkt B.

Godstyper 

Gods kan deles op i 2 typer efter vægt og rumfang:
 Letgods, der betyder gods mellem 100 kg og 1000 kg, der er let håndterligt og ikke over 5 kubikmeter i rumfang, og
 sværgods, der er alt gods, der ikke er letgods.

Endvidere kan gods opdeles efter fragtform i:
 Stykgods,
 Containergods.
 Styrtegods som er kendetegnet ved at det transporteres uden emballage, Underopdeles i:
 Flydende bulk som er olie, petrokemiske produkter, kemikalier og lignende &
 (Tør)bulk som er sten, sand, grus, asfalt, cement, skærver, skrot, sømaterialer

Fragtmænd 

De fleste fragtmænd (Post Danmark og Danske fragtmænd), transporterer kun letgods, da langt hovedparten af godsforsendelser her i landet hører til denne kategori.

De få mennesker, der skal have transporteret sværgods eller letgods til udlandet, kontakter oftest en speditør eller vognmand, med hvem der bliver lavet en kontrakt på præcis dén kørsel med dét gods, enten en enkelt eller flere gange.

Vejtransport 

Hvis man skal transportere gods, der går ud over de størrelsesmål på motorkøretøjer, der står beskrevet i færdselsloven (12 meter lang, 4 meter høj og 2,55 meter bred (2,60 meter med kølekasse)), skal man have tilladelse fra politiet, og det skal køres på en blokvogn, der er synet af Statens Bilinspektion til formålet.

En såkaldt blokvognstilladelse kan være permanent, men den skal fornyes hvert år, eller specielt givet til en opgave, og der kan være beskrevet en bestemt rute, blokvognen skal følge.

Det kræver ikke speciel tilladelse at køre med en blokvogn uden last.

Se også
Jigoro Kano

Jigorō Kanō (嘉納 治五郎 Kanō Jigorō) (28. oktober 1860 – 4. maj 1938) opfandt og grundlage judo i 1882. Judo var den første japanske kampsport der blev en officiel olympisk sport, og Jigorō Kanō var stærkt medvirkende til det.

Ekstern henvisning 
 Judo History (på engelsk)
 

Personer fra Japan
Sportsfolk fra Japan
Judo
Kalarippayattu

Kalarippayatt (kort kaldet kalari) er en indisk kampkunst fra Kerala. Der er meget, der tyder på, at kunsten kan være oprindelsen til al asiatisk kampkunst. Den vurderes til at være 4-5.000 år gammel. Der er således mange fællestræk med silat, tidlig Kung Fu og andre kampformer. Derfor kaldes Kalari for moderen til alle kampkunster.

Kalari udøves i serier, som skal mestres, før man kan fortsætte til næste disciplin. Således skal man igennem en række smidigheds-, styrke- og konditionsøvelser, før man begynder den egentlige træning. Disse øvelser kaldes Maipayatt.

Våbentræningen foregår på samme vis i serier med flere forskellige våben. Disse er:
 Kolthari (stokkekamp)
 Kettukari (5 fods stav)
 Kuruvadi (3 sektions stav)
 Otta (S-formet stav)
 Gada (scepter-lignende kølle)
 Anga Thari (blankvåben)
 Urumi (5 fods fleksibelt sværd)
 Churika (2-ægget sværd)
 Kuntham (spyd)
 Kattaram (2-ægget daggert)
 Dhanus (bue og pil)
 Puliyangam (skjold)
 Verumkai (våbenløs kamp)

Der er flere våben og våbnene kombineres i kampserier m.v.

Kampsport
Boghåndværk

Boghåndværk handler om de håndværk, der beskæftiger sig med fremstillingen af bøger: skrivning, illuminering og indbinding.
Senere kom bogtryk, som i Europa begyndte med Gutenbergs opfindelse. Nu kunne satsen til en bog fremstilles hurtigere af en typograf, end en skriver kunne afskrive samme tekst. 

Med den industrielle revolution kom bogbindingsmaskiner, maskinsats og hurtige trykkerimaskiner. De betjenes af bogbindere og trykkeriarbejdere. 
Maskiner mindskede efterspørgslen på skrivere og håndbogbindere betydeligt.

Se også 
 Boghistorie

Bøger
Bogvæsen og boghåndværk
Bogbinder

En bogbinder er en håndværker, der beskæftiger sig med indbinding af bøger, det indebærer blandt andet at samle de løse sider eller trykark, false, hæfte eller lime dem og forsyne dem med bogomslag og eventuelt smudsomslag.

Bogbinderi 

Bogbinderi betegner dels arbejdet at indbinde bøger − håndværket − dels de værksteder hvor det udføres.

Indtil begyndelsen af 1800-tallet var den håndindbundne bog eller privatbindet almindelig, men i løbet af århundredet vandt den industrielt indbundne bog frem med forlagsbindet.
Det har mindsket efterspørgslen efter den privat indbundne bog, som fremstilles til den enkelte kunde efter dennes ønske om bogens udstyr. Resultatet af denne udvikling været et mindsket behov for den traditionelle bogbinder og haft til følge at den traditionelle bogbinderuddannelse i Danmark i 2006 blev lagt sammen med grafisk trykker- og serigrafuddannelserne. Senere er der sket yderligere sammenlægninger − se Den Grafiske Højskole og Danmarks Medie- og Journalisthøjskole. Uddannelse til bogbinder må nu tilrettelægges individuelt i samarbejde med Teknisk Skole og en læreplads. Bevaringsafdelingen på Det Kongelige Bibliotek har 2012 som den eneste bogbinderlærlinge.

Se også 
 Bogbind
 Dansk BiblioteksCenter
 Den Grafiske Højskole − Danmarks Medie- og Journalisthøjskole

Noter

Litteratur 
 Carl P. Nielsen & R. Berg, Danmarks Bogbindere gennem 400 Aar, Bogbinderlauget i Kjøbenhavn, 1926.

Eksterne henvisninger 
  Wikimedia Commons har flere filer relaterede til Bogbindere – Bogbinderi – Bogbindere fra Danmark
 , bind 3, side 539 af kemiker Karl Meyer



 
Bogvæsen og boghåndværk
Stillingsbetegnelser
Håndværk
English singlestick

English singlestick er en kampsport, der har været anvendt som selvforsvar med en spadserestok og lignende.

Se også

Referencer

Eksterne henvisninger 
 Cambridge Academy of Martial Arts (på engelsk)

Kampsport
Khartoum

Khartoum er hovedstaden i Sudan og ligger, hvor Den Hvide Nil, der kommer fra Uganda, møder Den Blå Nil, der kommer fra Etiopien. Byen har en befolkning på langt over en million og danner sammen med Omdurman en metropol med  indbyggere. Islam er den dominerende religion.

Referencer
Keops

Keops (den græske version af hans egyptiske navn Khufu (oprindeligt Khnum-Khufu med betydningen "[guden] Khnum beskytter mig")) var den anden farao i det fjerde dynasti i oldtidens Egypt. Han var søn af sin forgænger, farao Sneferu, og dronning Hetepheres 1., og skal have haft tre koner. Ironisk nok er den eneste bevarede statue af ham den mindste kongelige skulptur fra egyptisk oldtid, en 7,5 cm høj elfenbensstatue fundet ved Abydos. Så sent som i det 26. dynasti var hans gravkult stadig levende, og hans popularitet forøgedes i den romerske periode.

Selv var han far til såvel sin efterfølger, Djedefre, som dennes efterfølger, Khafre. Hans græske navn Χέοψ (udtalt Cheops) stammer fra Herodot og Diodorus Siculus), hvorimod Manetho kaldte ham Σοῦφις (Sufis). Josefus) kaldte ham Σοφe (Sofe).<ref>Flavius Josephus, Folker Siegert (2008): Über Die Ursprünglichkeit des Judentums (Contra Apionem) bind 1, Flavius Josephus. Fra: Schriften Des Institutum Judaicum Delitzschianum, Westfalen Institutum Iudaicum Delitzschianum Münster). Vandenhoeck & Ruprecht, Göttingen, , s. 85.</ref> Senere arabiske historikere, som omtalte Keops og pyramidene, kaldte ham "Saurid" eller "Salhuk".

Keops regerede fra omkring 2589 f.Kr. til 2566 f.Kr., og er mest er kendt for konstruktionen af Keopspyramiden, hvor han ligger begravet. Pyramiden er i dag et af verdens syv underværker. Fra Herodot kommer idéen om, at Keops anvendte slaver til at få rejst pyramiden. Herodot beskrev Keops som en ond og grusom hersker, der tvang sin egen datter til prostitution da han gik tom for penge til sit byggeri. I Westcar-papyruset beskrives Keops derimod som venlig mod sine undersåtter, med interesse for folks levevilkår og magi.

Khufu fik ni sønner og 15 døtre. Dronning Merities var mor til tronarvingen, prins Kawab, som imidlertid døde før sin far og derfor aldrig blev konge. Der var mistanke om, at hans bror Djedefre stod bag dødsfaldet, som han fik fordel af.

Rudyard Kipling skrev et vers om, at pyramidens hemmelighed nok egentlig var, at bygherren havde snydt Keops for mange millioner:Who shall doubt the secret hid
under Cheops' pyramidis that the contractor did
Cheops out of several millions?

Kilder 

Faraoer
Tjek fødsels- og dødsår
George Cross

George Cross (GC), er den højeste civile udmærkelse i commonwealth. Den kan tildeles både civile- og militære enkeltpersoner samt grupper af personer, i civilt sammenhæng.
Denne udmærkelse bliver kun overgået af Victoria Cross. Ingen personer har endnu modtaget begge udmærkelser. Siden introduktionen har den kunnet tildeles posthumt.

Oprettelse 
George Cross blev oprettet den 24. september 1940 af kong George VI og bliver tildelt for heltemodig optræden og mod, med stor fare for eget liv.

Kollektiv tildeling 
To gange er George Cross blevet tildelt en gruppe:
 Øen Malta fik tildelt George Cross  den 15. april 1942 med følgende begrundelse (forkortel):

For at ære det tapre folk, tildeler jeg George VI, George Cross til befolkningen på fæstningen Malta, for at bevidne deres mod, heroisme og hengivenhed, som vil gå over i historien. Befolkningen modstod dag efter dag svære fjendtlige bombeangreb og blokade af deres havn hvilket bragte dem tæt på overgivelse på grund af udsultning. Dette vakte stor beundring i Storbritannien og hos deres allierede. 
George Cross er vævet ind i Maltas flag.

 Royal Ulster Constabulary (RUC) fik tildelt George Cross af dronning Elizabeth II i 1999 med følgende begrundelse (forkortet):

Dronningen har tildelt George Cross til ’Royal Ulster Constabulary’, for at ære de ansattes og deres familier mod samt dedikation, under ekstremt vanskellige forhold i de sidste 30 år. 

RUC har været et bolværk imod og hovedmålet i en brutal terrorist kampagne for at beskytte samfundet. Det har kostet 302 medlemmer af RUC livet samt tusinder af sårede.

Eksterne henvisninger 

Ordener, dekorationer og medaljer fra Storbritannien
Etableret i 1940
Theia (planet)

Theia eller stavet Thea er navnet på en hypotetisk planet, der, ifølge en teori om Månens dannelse, kolliderede med Jorden for 4,51 milliarder år siden i et gigantisk sammenstød. Sammenstødet skal have ødelagt Theia og slynget store mængder stof ud i omløb om Jorden. Det samlede sig til den nuværende måne, som langsomt driver længere og længere væk fra Jorden. Jorden modtog også betydelige mængder materiale ved sammenstødet og voksede til sin nuværende størrelse.

Ifølge teorien har Theia været på størrelse med Mars. Planeten er opkaldt efter titanen Theia i græsk mytologi, der fødte Månens gudinde Selene.

Se også 

 Meteoritnedslag

Eksterne links 

Solsystemets planeter
Nuba-brydning

Nuba brydning er en kampform af ceremoniel, social og sportslig karakter. Den findes kun ved Nuba-folket. Begivenheden begynder efter høsten i november. Udtagelsen af bryderne foregår gennem ældrerådet og det er en ære at deltage. Hvem, der faktisk skal kæmpe, annonceres først ved selve kampene.

Se også

Referencer 

Brydning
Nuba-stokkekamp

Nuba-stokkekamp er en uddøende kampform. Den dyrkes især af Nuba-stammen moroerne, men pga. mange fatale skader er det nu forbudt. Det ses kun til festlige lejligheder.

Kampsport